RESOLUCIÓ DE LA RECTORA PER LA QUAL S'ESTABLEIXEN LES CONDICIONS PER AL LLIURAMENT D'INCENTIUS A L'ALUMNAT PER OMPLIR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O EN VALENCIÀ (CAMPANYA 2020-21, SEGON QUADRIMESTRE) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/12306)
  + [Valencià](/va/acuerdo/12798)






Selector de idioma

Leer

* [Español](/es/acuerdo/12246)
* [Valencià](/va/acuerdo/12251)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA RECTORA PER LA QUAL S'ESTABLEIXEN LES CONDICIONS PER AL LLIURAMENT D'INCENTIUS A L'ALUMNAT PER OMPLIR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O EN VALENCIÀ (CAMPANYA 2020-21, SEGON QUADRIMESTRE)[Butlletí Oficial Universitat d'Alacant](/ca/Publicacion)
==================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA RECTORA PER LA QUAL S'ESTABLEIXEN LES CONDICIONS PER AL LLIURAMENT D'INCENTIUS A L'ALUMNAT PER OMPLIR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O EN VALENCIÀ (CAMPANYA 2020-21, SEGON QUADRIMESTRE)

Data d'aprovació
:   13/05/2021

Data de publicació
:   17/05/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/12151)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/12864)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/12271)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA RECTORA PER LA QUAL S'ESTABLEIXEN LES CONDICIONS PER AL LLIURAMENT D'INCENTIUS A L'ALUMNAT PER OMPLIR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O EN VALENCIÀ (CAMPANYA 2020-21, SEGON QUADRIMESTRE)&url=https://www.boua.ua.es/va/acuerdo/12806)

**Títol:** RESOLUCIÓ DE LA RECTORA PER LA QUAL S'ESTABLEIXEN LES CONDICIONS PER AL LLIURAMENT D'INCENTIUS A L'ALUMNAT PER OMPLIR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O EN VALENCIÀ (CAMPANYA 2020-21, SEGON QUADRIMESTRE)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 de maig de 2021

RESOLUCIÓ DE LA RECTORA PER LA QUAL S'ESTABLEIXEN LES CONDICIONS PER AL LLIURAMENT D'INCENTIUS A L'ALUMNAT PER OMPLIR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O EN VALENCIÀ (CAMPANYA 2020-21, SEGON QUADRIMESTRE)

S'estableixen les condicions següents per al lliurament d'incentius, mitjançant sorteig, a l'alumnat matriculat en titulacions oficials de grau i màster oficial de la Universitat d'Alacant per participar en les enquestes sobre l'ús de l'anglès i del valencià en els grups amb docència reconeguda en aquests idiomes (campanya 2020/21, segon quadrimestre).

L'objectiu d'aquest sorteig és aconseguir una elevada participació en les enquestes en línia, per a obtenir dades representatives que permeten conèixer el grau d'utilització de les dues llengües.

Amb la finalitat de fomentar la participació de l'alumnat en aquesta campanya d'enquestes en línia sobre l'ús d'aquestes llengües en la docència, s'estableixen incentius a la participació, que es regulen amb les condicions següents:

1. Requisits per a participar-hi

Podrà participar en la campanya d'enquestes per a expressar la seua opinió sobre l'ús de l'anglès i el valencià en l'activitat docent qualsevol estudiant amb matrícula en algun grup en què la docència estiga establida en alguna d'aquestes llengües, en assignatures de segon quadrimestre en estudis oficials de grau o de màster impartits en la Universitat d'Alacant en el curs 2020/2021.

2. Manera de participar-hi. Anonimat

L'enquesta docent s'omplirà accedint a un qüestionari a través d'UACloud. L'accés a través d'aquesta plataforma garanteix que les persones que hi participen estan matriculades en aquestes assignatures. No obstant això, l'opinió expressada en l'enquesta es tractarà de manera anònima, i en cap cas es facilitaran al professorat o a altres òrgans universitaris les respostes individuals de l'alumnat. Omplir les enquestes serà considerat com a petició expressa de participar en el premi.

Cada estudiant podrà realitzar tantes enquestes com docents haja tingut assignats en aquestes assignatures. Per cada enquesta per docent resposta tindrà una oportunitat per a optar a l'incentiu sortejat.

3. Duració de la campanya

La convocatòria es publicarà en el BOUA amb caràcter informatiu, abans que se'n publique l'extracte en el DOGV.

La campanya d'enquestes en línia per a opinar sobre l'ús de l'anglès i el valencià en la docència del segon quadrimestre del curs 2020/2021 començarà el 7 de juny i acabarà el 30 de juny de 2021.

4. Incentius per a la participació

Per a fomentar la participació, la Universitat d'Alacant sortejarà, amb càrrec a la partida 74576W3300 del seu pressupost, l'incentiu següent:

- Tauleta Apple, iPad 128 GB 25,9 Cm (10.2") wi-fi 5 (802.11ac) MYLD2TY/A, amb un valor aproximat de 600 euros.

Per part seua, el Servei de Llengües de la Universitat d'Alacant oferirà, en el mateix sorteig, cinc matrícules gratuïtes a cursos de valencià que es podran triar entre els diferents nivells de l'oferta formativa d'aquest servei, i cinc reserves de matrícula en els tallers de llengües oferits.

Se sortejaran també 5 ajudes, d'un màxim de 250 euros cadascuna, per a sufragar cursos d'idiomes organitzats pel Centre Superior d'Idiomes de la Universitat d'Alacant (CSIUA) abans que acabe l'any 2021, o per a abonar els drets d'examen de certificació a través d'aquest centre al llarg de 2021. La matrícula en el curs o els drets d'examen seran a càrrec de la persona beneficiària de l'ajuda.

Per a la concessió de les ajudes serà requisit imprescindible que la persona beneficiària facilite al Vicerectorat d'Estudis, Qualitat i Llengües la documentació acreditativa d'haver superat el curs amb aprofitament, o bé el justificant de pagament dels drets d'examen. Una vegada rebuda la documentació, el Vicerectorat d'Estudis, Qualitat i Llengües reintegrarà, amb càrrec a una partida del capítol 4 del seu pressupost, l'import de la matrícula o dels drets d'examen de certificació fins a un màxim de 250 euros per persona i ajuda.

5. Marc legal i pressupostari

La dotació màxima per a aquesta convocatòria és de 2.000 euros i es consignarà en els capítols 2 i 4 de crèdits del pressupost 05770G6085 i 96185Z8304 (claus orgàniques). L'execució d'aquesta dotació està supeditada a la disponibilitat de liquiditat de la Universitat d'Alacant.

A la quantia del premi, en el seu cas, se li practicarà la retenció fiscal que establisca la legislació vigent.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Les persones beneficiàries s'obliguen a facilitar qualsevol informació que se'ls requerisca i a complir, si escau, els deures que estableix l'article 14 de la Llei 38/2003.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

No se sortejaran incentius addicionals als descrits.

6. Sorteig dels incentius. Comissió

En el moment del tancament de la campanya, després del 30 de juny de 2021, la Unitat Tècnica de Qualitat bloquejarà les enquestes i obtindrà una relació de les persones que hi hagen participat.

El sorteig dels incentius descrits serà públic i tindrà lloc en la data i al lloc en concret que es publique en les pàgines web de la Unitat Tècnica de Qualitat i del Vicerectorat d'Estudis, Qualitat i Llengües, amb una setmana d'antelació com a mínim.

El sorteig es farà davant d'una comissió, composta per aquests integrants:

- Vicerectora o vicerector amb competències en Qualitat, o persona en qui delegue, que exercirà la presidència.

- Director de la Unitat Tècnica de Qualitat o persona en qui delegue, que estendrà l'acta del sorteig.

- Director del Secretariat de Qualitat, o persona en qui delegue.

- Una persona del Servei de Llengües de la Universitat d'Alacant.

El resultat del sorteig serà inapel·lable.

7. Lliurament i període de caducitat dels incentius

La persona que resulte beneficiaria del sorteig disposarà d'un mes per a recollir aquest incentiu en l'esmentat Vicerectorat d'Estudis, Qualitat i Llengües (edifici del Rectorat, planta 1). Serà imprescindible la identificació de la persona beneficiària, amb el DNI, passaport, NIE, TIU o permís de conduir. La compareixença en persona tindrà efectes d'acceptació de l'incentiu i haurà de firmar un justificant de recepció. En cas de no poder-ho fer personalment, el podrà recollir una altra persona si té autorització expressa i signada de la persona beneficiària. Si transcorreguera el termini sense que fóra recollit l'incentiu, es podrà acumular per a sortejos de campanyes posteriors.

Per als incentius que, per raó del seu import, impliquen l'obligació per part de la Universitat d'Alacant de declarar i ingressar en concepte d'IRPF a nom de la persona beneficiària, aquesta haurà de facilitar a la universitat la documentació necessària per a realitzar en el seu nom l'ingrés a compte en el tresor públic, segons estableix la legislació vigent.

Les persones beneficiàries de les matrícules gratuïtes en cursos de valencià s'hauran de dirigir al Servei de Llengües en el termini d'un mes per a concretar els termes del seu aprofitament (<https://sl.ua.es/va/contacte-horari-i-localitzacio.html>).

La participació en la campanya d'enquestes i en el sorteig implica l'acceptació de les condicions descrites.

8. Protecció de dades

De conformitat amb el que disposa la legislació vigent en matèria de protecció de dades, es fa constar que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participar-hi.

En el marc dels tractaments esmentats, les vostres dades no podran ser cedides, llevat d'obligació legal.

La persona sol·licitant podrà exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es/va/index.html>).

La informació addicional i detallada sobre Protecció de dades, els vostres drets i la Política de privacitat de la Universitat d'Alacant, la podeu consultar en l'enllaç següent: <https://seuelectronica.ua.es/va/privadesa.html>.

9. Recursos

Contra la convocatòria, les seues bases i tots els actes administratius que se'n deriven i que esgoten la via administrativa, es pot interposar recurs contenciós administratiu davant del jutjat del contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà al de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

No es podrà presentar recurs davant de resolucions o actes que, per establir un termini d'esmenes, reclamacions o al·legacions, no siguen definitius. Les resolucions que es produïsquen després d'aquest tràmit sí que seran susceptibles del recurs corresponent.

La rectora,

P.D. de signatura, el vicerector d'Estudis, Qualitat i Llengües

(Resolució de 22 de desembre de 2020)

Francisco José Torres Alfosea

Alacant, 13 de maig de 2021





[Carretera Sant Vicent del Raspeig s/n  
03732 Sant Vicent del Raspeig - Alacant  
 Tel. 43 496 8101 - Fax 00 443 4885](https://www.google.es/maps/@06.991900,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12729&trk=tyah&trkInfo=tarId%1U8477253947860%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)